b'\n_START_ARTICLE_\nZra\xc4\x8dna vetrna turbina\n_START_PARAGRAPH_\nZra\xc4\x8dna ali lete\xc4\x8da vetrna turbina (ang. Airborne wind turbine) je tip vetrne turbine, ki leti v zraku zaradi aerodinami\xc4\x8dnih ali pa aerostati\xc4\x8dnih u\xc4\x8dinkov in nima podpornega stolpa kot konvecionalne turbine.Rotor mora pri aerodinami\xc4\x8dni razli\xc4\x8dici poleg elektri\xc4\x8dne energije proizvajati tudi potreben vzgon za lebdenje - v brezvetrju ne bi mogla leteti. Generator je lahko name\xc5\xa1\xc4\x8den na vetrni turbini (v zraku) ali pa na tleh. Na vi\xc5\xa1jih vi\xc5\xa1inah so vetrovi precej mo\xc4\x8dnej\xc5\xa1i zato je lahko turbina za isto mo\xc4\x8d manj\xc5\xa1a. Del stro\xc5\xa1kov se prihrani ker ni potreben podporni stolp in temelji._NEWLINE_Nekateri viri predvidevajo, da bi se dalo s sistemom AWES (airborne wind energy system) proizvajati elektriko po ceni $0,02/kWh (okrog 1,7 centa \xe2\x82\xac na kWh), kar je precej manj od trenutnih vetrnih turbin.Prav tako naj bi bil ve\xc4\x8dji kapacitivnostni faktor, ki naj bi bil okrog 50%, v primerjavi z 20-40% pri konvencionalnih turbinah. Do aprila 2014 \xc5\xa1e niso zgradili komercialnih lete\xc4\x8dih turbin.'